Diari Oficial de la Generalitat Valenciana


Sumari del DOGV 8259, del 22-03-2018 (2018/2713)

Informació pública del projecte d'ocupació directa de la Via Parc, tram carretera de Madrid-via ferrocarril, finca 71330.
-------------------------------------------------------------------------------------------------------------------------

### Dades del document

Número de DOGV
:   8259

Data del DOGV
:   22-03-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2713


Data del document
:   13-03-2018

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública del projecte d'ocupació directa de la Via Parc, tram carretera de Madrid-via ferrocarril, finca 71369. [2018/2713]  
La regidora d'Urbanisme, amb data 19 de febrer de 2018, ha dictat un decret per mitjà del qual resol:  
«Decret. Sobre l'exposició pública del Projecte d'ocupació directa de la Via Parc (tram: carretera de Madrid - via ferrocarril: finca 71634)  
  
Primer. Sotmetre a exposició pública, pel termini d'un mes, el Projecte d'ocupació directa de la Via Parc (tram: carretera de Madrid - via ferrocarril: finca 71503), que conté les següents dades, paràmetres i condicions:  
  
A) Relació de béns i drets afectats  
  
Parcel·la única  
Descripció, segons Registre: «Solar de quaranta-set àrees i seixanta-huit centiàrees, situat en la partida de Sant Blai, punt denominat Pla de l'Espartar i també Tartanell, del terme d'esta ciutat d'Alacant, part de l'hisenda anomenada Casa Blanca, hui compresa en el pla parcial I/1 Fàbrica de Sacs.»  
Actualitzada: terreny situat en la partida Pla de l'Espartar, de forma trapezoïdal, amb el seu costat nord-est corb.  
Procedència i titularitat: és la finca número 71624, inscrita en el Registre de la Propietat núm. 3 d'Alacant, tom 1286, llibre 1286, foli 155, de cabuda superficial segons registre de 4.768 m². En part és la referència cadastral núm. 8509706CG8666K7278CB, i no està coordinada gràficament amb el Cadastre.  
Consta en el Registre de la Propietat a favor de: Juan Gonzaga Piñol, 1/2 indivisa del ple domini amb caràcter privatiu; Juan Manuel Gonzaga Amorós, 1/6 part indivisa del ple domini, amb caràcter privatiu; Carmen de les Nieves Gonzaga Amorós, 1/6 part indivisa del ple domini, amb caràcter privatiu; José Fernando Gonzaga Amorós, 1/6 part indivisa del ple domini, amb caràcter privatiu.  
  
Afecció i superfície: afectada en la seua totalitat per la present ocupació directa. Ocupa una superfície de 4.615,43 m², segons recent mesurament; la seua cabuda superficial segons registre és de 4.768 m² i, per consegüent, existeix una diferència de 152,57 m² amb la superfície que figura en la certificació registral, la qual cosa suposa una diferència del 3,20 %.  
Límits actualitzats. Són els següents:  
Nord, amb finques núm. 47675 i 53131 del Registre de la Propietat núm. 3 d'Alacant, propietat de l'Ajuntament, destinades a Via Parc, en una línia recta de 76,17 metres.  
Sud, amb finques núm. 46904 i 46836 del Registre de la Propietat núm. 3 d'Alacant, propietat de l'Ajuntament, destinades a Via Parc, en una línia de 98,87 metres.  
Est, amb finca número 52412, inscrita en el Registre de la Propietat núm. 3 d'Alacant (coincident amb la referència cadastral 0742613KI0830W5500MG), en un arc de 51,55 metres; i amb carrer Manuel Díaz Gálvez Manolico, en una línia de 13,02 metres.  
I oest, amb resta de finca de què procedia, en un arc de 48,98 metres.  
Les coordenades del perímetre tancat generat per a la dita parcel·la ocupada 1 es contemplen en l'arxiu GML-OD VP\_71418.gml  
Càrregues vigents. Segons certificació registral consten:  
Per procedència de la finca 57.658, que procedia de la 32.030/AL, que procedia de la 31.713/AL: servitud, establida per la part sud de la finca, d'entrada de carril per a passar a la resta de les terres que se segrega, és a dir, la registral 22.106, foli 109 del llibre 454 l'arxiu d'Alacant. Es va construir en la inscripció 1a de la finca 31142, al foli 86 del llibre 643 de l'arxiu d'Alacant.  
Hipoteca a favor de Fernando Madridano Morales, casat amb Concepción Alba Carreras quant al 50 % d'esta finca, amb caràcter presumptivament de guanys, per a respondre de 30.750 euros de principal; 3.075 euros d'interessos ordinaris; interessos de demora per un total de 12.300 euros; 10.000 euros en concepte de costes judicials i extrajudicials; amb un valor de subhasta de 30.750 ?.  
Venciment: del 22 de juliol de 2004.  
Formalitzada en escriptura autoritzada pel notari Augusto Pérez-Coca Crespo, d'Alacant el dia 22.07.2003.  
Constituïda en la inscripció 2a, tom: 1.286, llibre: 1.286, foli: 155, amb data 20.08.2003.  
Cedit el préstec hipotecari de la inscripció 2a, per la 3a a favor de la mercantil Afritex, SL.  
Amb data vint-i-dos de març de l'any dos mil cinc, expedida certificació de domini i càrregues d'esta finca prevista en l'article 688 de la LEC, en virtut de manament del Jutjat de Primera Instància número 3 d'Alacant, dimanant del procediment d'execució hipotecària número 1069/2004 I.  
Cedit el préstec hipotecari a favor de l'entitat Afritex, SL, que consta de la inscripció 2a, sobre una meitat indivisa d'aquesta finca.  
Embargament administratiu a favor d'Ajuntament d'Alacant, amb CIF R2643018O, quant a una meitat indivisa del ple domini, que pertany a Juan Gonzaga Piñol en reclamació d'un import total de dotze mil huit-cents dènou euros amb setanta-huit cèntims, que té el desglossament següent: nou mil trenta-cinc euros amb setanta-nou cèntims de principal; mil huit-cents set euros amb dèsset cèntims de recàrrec; sis-cents setanta-un euros amb huitanta-dos euros cèntims d'interessos; i mil tres-cents cinc euros de costes; ordenat en diligència dictada l'onze de novembre de l'any dos mil catorze, a resultes d'expedient administratiu número 2012-24-095461.  
  
Expedida certificació de domini i càrregues d'aquesta finca sol·licitada en el manament que motiva aquesta anotació.  
Anotació lletra E. En la data 11 de desembre de 2015, al tom 1467, llibre 1467, foli 211.  
B) Aprofitament urbanístic del sòl  
La reserva d'aprofitament que els correspon als propietaris de la finca número 71006, inscrita en el Registre de la Propietat núm. 3 d'Alacant, per l'ocupació directa de la superfície de 4.615,43 m² de sòl amb destinació a dotació (Via Parc), és de 2.690,47 unitats d'aprofitament (UDA) que es faran efectius en la unitat d'execució 4 del sector Fàbrica de Sacs (PP I.1). Com a propietaris de sòl urbanitzable tenen el deure legal de sufragar les obres d'urbanització de la unitat d'execució, en règim d'equitativa distribució de càrregues entre tots els propietaris afectats en proporció a la seua aportació, en la modalitat de pagament que opte. L'equivalència a metres quadrats edificables (m²t) d'un determinat ús, aplicant un coeficient corrector d'homogeneïtzació, es determinarà en el projecte de reparcel·lació de la unitat d'execució 4 del sector Fàbrica de Sacs. No correspon la indemnització d'altres drets.  
  
C) Unitat d'execució en què ha de fer-se efectiu l'aprofitament: unitat d'execució 4 del sector Fàbrica de Sacs (PP I.1).»  
  
Cosa que es publica perquè se'n prenga coneixement, de conformitat amb el que disposa l'article 107.2 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge (LOTUP), i se significa que l'expedient es troba de manifest en l'Oficina d'Atenció al Ciutadà de la Regidoria d'Urbanisme, sítia a la plaça de l'Ajuntament, número 5, d'Alacant, on podrà ser examinat i es podran aportar per escrit les dades oportunes.  
  
Alacant, 13 de març de 2018.- El vicesecretari accidental: Francisco Joaquín Montava Moltó.